

ΕΕ5Τ 

Ρθ35θη: 8ί9Β 
(θΓη&θεΜθϋ) 

ΕοοΒίίοη: ΑΙίιβηΛ ΕΙΙιηίΚο 
Τγρθ9Γ3(ίθΐ^^ 


17535 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1238 

15 Μαίου 2014 


ΑΠΟΦΑΣΕΙ Σ 

Αριθμ. 19550 

Τροποποίηση της αριθμ. 18989/10.5.2014 κοινής απόφα¬ 
σης του Υπουργού Εσωτερικών και Οικονομικών περί 
καθορισμού του ύψους της ειδικής αποζημίωσης και 
των οδοιπορικών εξόδων των διοριζόμενων εποπτών, 
εφόρων, αντιπροσώπων της δικαστικής αρχής κ.λπ. 
για τη διενέργεια των δημοτικών και περιφερειακών 
εκλογών της 18ης Μαίου 2014 και των επαναληπτι¬ 
κών της 25ης Μαίου 2014 και των εκλογών για την 
ανάδειξη των μελών του Ευρωπαϊκού Κοινοβουλίου 
της 25ης Μαίου 2014, καθώς και του τρόπου κατα¬ 
βολής τους. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α) των άρθρων 108 και 131 του Π.Δ/τος 26/2012 «Κωδι¬ 
κοποίηση σε ενιαίο κείμενο των διατάξεων της νομοθε¬ 
σίας για την εκλογή βουλευτών» (ΦΕΚ 57 Α') όπως ισχύει 

β)του άρθρου 29 και 134 παρ. 1 του ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης» (ΦΕΚ 87/ 
Α'/7.6.2010) όπως ισχύει. 

γ) των άρθρων 4 και 5 του ν. 1427/1984 «Άσκηση του 
εκλογικού δικαιώματος κατά τις εκλογές του Ευρωπα¬ 
ϊκού Κοινοβουλίου από τους Έλληνες που διαμένουν 
στα έδαφος των λοιπών κρατών της Ευρωπαϊκής Οι¬ 
κονομικής Κοινότητας» 

δ) των άρθρων 9 και 17 του ν. 4255/2014 «Εκλογή Με¬ 
λών του Ευρωπαϊκού Κοινοβουλίου και άλλες διατάξεις» 
(ΦΕΚ Α' 89) 

ε) των άρθρων 19 και 45 του ν. 4071/2012 «Ρυθμίσεις 
για την τοπική ανάπτυξη, την αυτοδιοίκηση και την απο¬ 
κεντρωμένη διοίκηση Ενσωμάτωση Οδηγίας 2009/50/ 
ΕΚ» (ΦΕΚ 85Α'). 

στ) του άρθρου 26 παρ. 1 του ν. 2362/1995« Περί Δημο¬ 
σίου Λογιστικού, Ελέγχου των δαπανών του Κράτους και 
άλλες διατάξεις» (ΦΕΚ 247 Α'), όπως αντικαταστάθηκε 
με το ταυτάριθμο άρθρο του ν. 3871/2010 «Δημοσιονο¬ 
μική Διαχείριση και Ευθύνη» (ΦΕΚ 141 Α'). 

ζ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα (Π.Δ 63/2005, 
ΦΕΚ 98Α'). 


η) του άρθρου 49 του ν. 4262/2014 «Απλούστευση της 
αδειοδότησης για την άσκηση οικονομικής δραστηριό¬ 
τητας» (ΦΕΚ 114 Α'). 

2. Τη με αριθμ. 2/56533/0022/10.10.2006 κοινή υπουργική 
απόφαση των Υπουργείων Οικονομίας - Οικονομικών και 
Μεταφορών - Επικοινωνιών «Καθορισμός χιλιομετρικής 
αποζημίωσης των μετακινουμένων υπαλλήλων για υπη¬ 
ρεσία με ιδιόκτητα μεταφορικά μέσα» (ΦΕΚ 1772 Β'). 

3. Την αριθμ. 17752/2-5-2014 κοινή υπουργική απόφαση 
περί «Καθορισμού του αριθμού εποπτών εκλογών και 
των προθεσμιών για το διορισμό και την άφιξη αυτών 
και των γραμματέων τους στην οικεία πρεσβευτική ή 
προξενική αρχή, για την ψηφοφορία των Ελλήνων που 
διαμένουν στα λοιπά κράτη μέλη της Ευρωπαϊκής Ένω¬ 
σης κατά τις εκλογές για την ανάδειξη των μελών του 
Ευρωπαϊκού Κοινοβουλίου του Μάίου 2014» (ΦΕΚ 1112 Β'). 

4. Την αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρω¬ 
τή Υπουργού Οικονομικών Χρήστου Στάίκούρα» (ΦΕΚ 
2105 Β'). 

5. Το γεγονός ότι από τις διατάξεις της παρούσας 
προκαλείται δαπάνη σε βάρος του κρατικού προϋπολο¬ 
γισμού τρέχοντος οικονομικού έτους, το ύψος της οποί¬ 
ας θα ανέλθει στο ποσό των τριάντα δύο εκατομμυρίων 
ευρώ (32.000.000,00 €) περίπου και θα αντιμετωπισθεί 
από πιστώσεις του ΥΠΈΣ. (Φορέας 07/130 και ΚΑΕ 5262). 

6. Την αριθμ. 18976/9-5-2014 βεβαίωση της Διεύθυνσης 
Οικονομικών ΚΎ. περί δέσμευσης αντίστοιχης πίστωσης 
για την αντιμετώπιση της ανωτέρω δαπάνης. 

7. Την ανάγκη τροποποίησης της με αριθμ. 18989/ 
10-5-2014 κοινής απόφαση των Υπουργών Εσωτερικών 
και Οικονομικών «Καθορισμός του ύψους της ειδικής 
αποζημίωσης και των οδοιπορικών εξόδων των διοριζο- 
μένων εποπτών, εφόρων, αντιπροσώπων της δικαστικής 
αρχής κ.λπ. για τη διενέργεια των δημοτικών και περι¬ 
φερειακών εκλογών της 18ης Μαίου 2014 και των επα¬ 
ναληπτικών της 25ης Μάίου 2014 και των εκλογών για 
την ανάδειξη των μελών του Ευρωπαϊκού Κοινοβουλίου 
της 25ης Μαίου 2014, καθώς και του τρόπου καταβολής 
τους» (ΦΕΚ 1189 Β' και 1199 Β'), αποφασίζουμε: 

Τροποποιούμε τη με αριθμ.18989/10-5-2014 κοινή 
απόφαση των Υπουργών Εσωτερικών και Οικονομικών 
«Καθορισμός του ύψους της ειδικής αποζημίωσης και 
των οδοιπορικών εξόδων των διοριζομένων εποπτών, 
εφόρων, αντιπροσώπων της δικαστικής αρχής κ.λπ. για 

τη διενέργεια των δημοτικών και περιφερειακών εκλο¬ 
γών της 18ης Μαΐου 2014 και των επαναληπτικών της 
25ης Μα'ίου 2014 και των εκλογών για την ανάδειξη των 
μελών του Ευρωπαϊκού Κοινοβουλίου της 25ης Μαΐου 
2014, καθώς και του τρόπου καταβολής τους» (ΦΕΚ 1189 
Β' και 1199 Β'), ως εξής: 

1. Η παρ. 3 του άρθρου 1 αντικαθίσταται ως εξής: 

3. Τα καταβαλλόμενα ποσά είναι ακατάσχετα, δεν 
υπόκεινται σε κανενός είδους παρακράτηση, φόρο, ει¬ 
σφορά ή κράτηση υπέρ τρίτων κ.λ.π, δεν υπόκεινται 
σε φορολογία εισοδήματος και δεν συμψηφίζονται με 
οφειλές των δικαιούχων προς το Ελληνικό Δημόσιο ή 
τα ασφαλιστικά ταμεία από οποιαδήποτε αιτία. 

2. Το άρθρο 8 αντικαθίσταται ως εξής: 

«Άρθρο 8» 

1. Η Γενική Γραμματεία Πληροφοριακών Συστημάτων 
(ΓΓΠΣ) ορίζεται ως αρμόδια υπηρεσία για τη διενέργεια 
των μηχανογραφικών διαδικασιών καταβολής της εκλο¬ 
γικής αποζημίωσης στους δικαιούχους αντιπροσώπους 
της δικαστικής αρχής κ.τ.λ. που διορίζονται εντός του 
νομού της έδρας τους και δεν θεωρείται δημόσιος υπό¬ 
λογος, ενώ ευθύνεται μόνο για τυχόν λάθη κατά την 
επεξεργασία από δική της υπαιτιότητα. 

2. α) Απαραίτητη προϋπόθεση για την καταβολή της 
αποζημίωσης είναι η συμπλήρωση των εντύπων των 
Παραρτημάτων Ι-ΙΙΙ, τα οποία αποτελούν αναπόσπαστο 
μέρος της παρούσας απόφασης: 

ί) Παράρτημα I 

Η αίτηση του Παραρτήματος I συμπληρώνεται και 
υπογράφεται από τους αντιπροσώπους της δικαστικής 
αρχής σε δύο αντίτυπα. Τα δύο αντίτυπα παραδίδονται 
μαζί με το σάκο και το λοιπό εκλογικό υλικό στον αρμό¬ 
διο δικαστικό λειτουργό ο οποίος θέτει πάνω σε αυτά 
σφραγίδα και υπογραφή. Το ένα αντίτυπο υποβάλλεται 
στο πρωτοδικείο προκειμένου να αποσταλεί στη Γ.Γ.Π.Σ., 
ενώ το δεύτερο αντίτυπο επιστρέφεται στον αιτούντα 
για να τηρηθεί στο προσωπικό του αρχείο. Στην περί¬ 
πτωση που οι αντιπρόσωποι της δικαστικής αρχής είναι 
υποχρεωμένοι να καταθέσουν σάκους σε περισσότερα 
από ένα πρωτοδικεία, τότε η αίτηση κατατίθεται μόνο 
στο πρώτο. Στην αίτηση των αντιπροσώπων της δικα¬ 
στικής αρχής θα περιλαμβάνονται και τα στοιχεία των 
Γραμματέων των Εφορευτικών Επιτροπών και των Διερ¬ 
μηνέων τουρκικής γλώσσας, όπου αυτοί έχουν οριστεί. 

Οι αντιπρόσωποι της δικαστικής αρχής οι οποίοι 
ασκούν καθήκοντα εκτός του νομού όπου υπηρετούν 
και στους οποίους προκαταβάλλονται τα οδοιπορικά 
έξοδα, υποβάλλουν τα έντυπο της αίτησης του Πα¬ 
ραρτήματος I αναγράφοντας ΜΟΝΟ τα στοιχεία του 
γραμματέα εφορευτικής επιτροπής και του διερμηνέα 
της τουρκικής γλώσσας, όπου ο τελευταίος έχει οριστεί. 

Η ίδια διαδικασία ακολουθείται την Κυριακή 18 Μαΐου 
2014 και την Κυριακή 25 Μαΐου 2014. 

ϋ) Παράρτημα II 

Η αίτηση του Παραρτήματος II συμπληρώνεται και 
υπογράφεται από τους εφόρους, τους αναπληρωτές 
εφόρους και τους αναπληρωτές αντιπροσώπους της 
δικαστικής αρχής από τον καθένα ξεχωριστά σε δύο 
αντίτυπα. Τα δύο αντίτυπα παραδίδονται στον έφορο της 
περιφέρειας, στην οποία οι ανωτέρω έχουν οριστεί να 
ασκήσουν τα καθήκοντά τους, μέχρι την επόμενη ημέρα 
της διεξαγωγής των εκλογών. Ο έφορος θέτει πάνω σε 


αυτά σφραγίδα και υπογραφή. Το ένα αντίτυπο υποβάλ¬ 
λεται στον έφορο προκειμένου να αποσταλεί στη Γ.Γ.Π.Σ., 
ενώ το δεύτερο αντίγραφο επιστρέφεται στον αιτούντα 
για να τηρηθεί στο προσωπικό του αρχείο. 

Η ίδια διαδικασία ακολουθείται την Κυριακή 18 Μαΐου 
2014 και την Κυριακή 25 Μαΐου 2014. 

ίϋ) Παράρτημα III 

Το έντυπο της αίτησης του παραρτήματος III συμπλη¬ 
ρώνεται αποκλειστικά από τον έφορο μόνο σε περί¬ 
πτωση που λόγω ασθένειας ή για οποιονδήποτε άλλο 
νόμιμο λόγο ο έφορος ή ο δικαστικός αντιπρόσωπος 
ή οι αναπληρωτές τους δεν εκτελέσουν τα καθήκοντά 
τους. Η κατάσταση των αναφερομένων στο έντυπο 
προσώπων είναι συγκεντρωτική και περιλαμβάνει όλα 
τα πρόσωπα της αρμοδιότητας του οικείου εφόρου 
που εμπίπτουν στο προηγούμενο εδάφιο. Στο έντυπο 
αυτό και στη στήλη 7 ο έφορος που τελικά άσκησε τα 
καθήκοντα ορίζει: 

• τις ημέρες αποζημίωσης για τον τακτικό έφορο και 
για τους αντιπροσώπους της δικαστικής αρχής που 
δεν άσκησαν πλήρως τα καθήκοντά τους και αναπλη¬ 
ρώθηκαν και 

• για τον αναπληρωτή έφορο και για τους αναπληρω¬ 
τές αντιπροσώπους της δικαστικής αρχής που άσκησαν 
καθήκοντα τακτικού, τον αριθμό των ημερών αποζημί¬ 
ωσης που προβλέπονται για τους τακτικούς. 

Το έντυπο συμπληρώνεται άπαξ με το πέρας όλων 
των εκλογών. 

β) Τα Πρωτοδικεία της Χώρας αναλαμβάνουν να συ¬ 
γκεντρώσουν τα συμπληρωμένα έντυπα του Παραρτή¬ 
ματος I και οι έφοροι τα συμπληρωμένα έντυπα των 
Παραρτημάτων II και III. Τα έντυπα αποστέλλονται 
από τους ανωτέρω στη Γ.Γ.Π.Σ. μέχρι την Παρασκευή 
13 Ιουνίου 2014. Η διαβίβαση των συμπληρωμένων και 
υπογεγραμμένων εντύπων των παραρτημάτων I, II και 
III θα γίνει με την φυσική μεταφορά από τα πρωτοδι¬ 
κεία και τους εφόρους στη Γ.Γ.Π.Σ. Για την επιτάχυνση 
της διαδικασίας ηλεκτρονικό αντίγραφο των εντύπων 
των Παραρτημάτων Ι,ΙΙ και III μπορεί να σταλεί και σε 
διεύθυνση Θ-πιαίΙ της Γ.Γ.Π.Σ. Η Γ.Γ.Π.Σ. αναλαμβάνει την 
επεξεργασία των στοιχείων του περιεχομένου των υπο- 
βληθεισών εντύπων και την εισαγωγή τους στο πληρο¬ 
φοριακό σύστημα. 

γ) Κατόπιν ειδοποίησής τους με ανακοίνωση που θα 
αναρτηθεί στον ιστότοπο της Γ.Γ.Π.Σ. οι δικαιούχοι, ο 
καθένας ξεχωριστά, συμπληρώνουν και υποβάλλουν 
ηλεκτρονική αίτηση για την καταβολή της εκλογικής 
αποζημίωσης μέσω εφαρμογής στον δικτυακό τόπο 
νννννν.ρείε.ρΓ χρησιμοποιώντας τους προσωπικούς κω¬ 
δικούς ΙαχίδπβΙ. Στην αίτηση αυτή θα συμπληρωθεί ο 
Διεθνής Αριθμός Τραπεζικού Λογαριασμού (ΙΒΑΝ) στον 
οποίο θα γίνει η κατάθεση της αποζημίωσης καθώς και 
άλλα στοιχεία ταυτοποίησης. Η πληρωμή της εκλογι¬ 
κής αποζημίωσης γίνεται με πίστωση στον τραπεζικό 
λογαριασμό του δικαιούχου που δηλώθηκε. 

3. Η αποζημίωση καταβάλλεται εφάπαξ, μετά την 
κατά τα ανωτέρω ηλεκτρονική αίτηση του δικαιούχου, 
κατόπιν διασταύρωσης των δηλούμενων στην αίτηση 
στοιχείων από τη Γ.Γ.Π.Σ. 

4. Η Γ.Γ.Π.Σ. επεξεργάζεται τα στοιχεία του περιεχο¬ 
μένου των υποβληθέντων εντύπων, τα διασταυρώνει 
με άλλα στοιχεία που έχει στη διάθεσή της και στη 
συνέχεια δημιουργεί 

ί) Αναλυτική κατάσταση δικαιούχων σε έντυπη και 
ηλεκτρονική μορφή, η οποία περιλαμβάνει τα πλήρη 
στοιχεία των δικαιούχων (ονοματεπώνυμο, πατρώνυμο, 
ταχυδρομική διεύθυνση, Α.Φ.Μ.) τον αριθμό τραπεζικού 
λογαριασμού σε μορφή ΙΒΑΝ, το αντίστοιχο πιστωτικό 
ίδρυμα στο οποίο τηρείται ο λογαριασμός και το δικαι¬ 
ούμενο ποσό αποζημίωσης. Η ηλεκτρονική μορφή της 
κατάστασης αυτής είναι επεξεργάσιμη από την εταιρία 
«Διατραπεζικά συστήματα Α.Ε.» (ΔΙΑΣ Α.Ε.) προς την 
οποία και διαβιβάζεται. 

μ) Συγκεντρωτική κατάσταση δικαιούχων σε έντυπη 
και ηλεκτρονική μορφή που περιλαμβάνει το συνολικό 
ποσό της αποζημίωσης, ολογράφως και αριθμητικώς, 
ανά τράπεζα ή πιστωτικό ίδρυμα. 

5. Η ανωτέρω συγκεντρωτική κατάσταση αποστέλ- 
λεται στην 24η Διεύθυνση Λογαριασμών του Δημοσίου 
του Γενικού Λογιστηρίου του Κράτους (Γ.Λ.Κ.), η οποία 
εκδίδει, βάσει αυτής, ειδική εντολή προς την Τράπεζα 
της Ελλάδος για χρέωση του λογαριασμού του Δημο¬ 
σίου 200 «Ελληνικό Δημόσιο -Συγκέντρωση Εισπράξεων 
-Πληρωμών» με πίστωση των τραπεζικών λογαριασμών 
των οικείων τραπεζών ή πιστωτικών ιδρυμάτων, μέσω 
των οποίων διενεργούνται οι πληρωμές των δικαιού¬ 
χων. Η ανωτέρω εντολή κοινοποιείται στη Γ.Γ.Π.Σ., στη 
Διεύθυνση Οικονομικών Υπηρεσιών Κ.Υ. του ΥΠ.ΕΣ και 
στη ΔΙΑΣ Α.Ε. 

6 α) Οι σχετικές για την πληρωμή της εκλογικής 
αποζημίωσης πιστώσεις είναι εγγεγραμμένες στον 
προϋπολογισμό του Υπουργείου Εσωτερικών, υπό τον 
ειδικό φορέα 07-130 «ΧΡΗΜΑΤΟΔΟΤΗΣΗ ΠΟΛΙΤΙΚΩΝ 
ΚΟΜΜΑΤΩΝ - ΕΚΛΟΓΕΣ» και ΚΑΕ 5262 «ΟΔΟΙΠΟΡΙΚΑ 
ΑΠΟΖΗΜΙΩΣΗ ΚΑΙ ΕΞΟΔΑ ΚΙΝΗΣΗΣ ΠΡΟΣΩΠΩΝ ΠΟΥ 
ΑΣΧΟΛΟΥΝΤΑΙ ΜΕ ΤΙΣ ΕΚΛΟΓΕΣ». 

β) Για την πληρωμή της εκλογικής αποζημίωσης, η ει¬ 
δική εντολή πληρωμής της παραγράφου 5 του παρόντος 
άρθρου επέχει θέση απόφασης ανάληψης υποχρέωσης. 

7. α) Η εμφάνιση των σχετικών πληρωμών στη δημόσια 
ληψοδοσία πραγματοποιείται με την έκδοση συμψη- 
φιστικών χρηματικών ενταλμάτων από την Υπηρεσία 
Δημοσιονομικού Ελέγχου στο Υπουργείο Εσωτερικών. 

β) Δικαιολογητικά για την έκδοση των σχετικών χρη¬ 
ματικών ενταλμάτων ορίζονται τα ακόλουθα: 

ί) Απόφαση του Υπουργού Εσωτερικών για την έκδοση 
του συμψηφιστικού χρηματικού εντάλματος, που εκδίδε- 
ται με μέριμνα της Διεύθυνσης Οικονομικών Υπηρεσιών 
Κ.Υ του ΥΠ.ΕΣ. 

μ) Συγκεντρωτική κατάσταση της παραγράφου 4 ϋ) 
του παρόντος άρθρου. 

ιϋ) Αντίγραφα της ειδικής εντολής προς την Τράπεζα 
της Ελλάδος και της αναγγελίας της Τράπεζας για τη 
χρέωση του λογαριασμού 200. 

ίν) Αναλυτική κατάσταση της παραγράφου 4 ί) του 
παρόντος άρθρου με τους δικαιούχους στους οποίους 
καταβλήθηκε η αποζημίωση, από τις οικείες τράπεζες 
ή πιστωτικά ιδρύματα. 

8. Η Δ24-Διεύθυνση Λογαριασμών του Δημοσίου, οι 
συμβαλλόμενες τράπεζες και τα λοιπά πιστωτικά ιδρύ¬ 
ματα δε θεωρούνται δημόσιοι υπόλογοι και ευθύνονται 
μόνο για τυχόν λάθη από δική τους υπαιτιότητα. 

9. Η δαπάνη για την καταβολή της εκλογικής απο¬ 
ζημίωσης δεν υπόκειται στον προληπτικό έλεγχο του 
Ελεγκτικού Συνεδρίου. 


10. Αρμόδια υπηρεσία για το μηχανογραφικό έλεγχο 
των δηλούμενων με την κατά την παρ. 2 του παρόντος 
άρθρου ηλεκτρονική αίτηση στοιχείων είναι η Γ.Γ.Π.Σ. 
Κατόπιν της υποβολής της αίτησης, μέσω του Πληρο¬ 
φοριακού Συστήματος της Γ.Γ.Π.Σ. γίνεται διασταύρωση 
και εκκαθάριση όλων των δηλώσεων. Σε περίπτωση 
που η αίτηση γίνει αποδεκτή καθορίζεται το ακριβές 
ποσό της αποζημίωσης. Σε περίπτωση που η αίτηση 
απορριφθεί παραπέμπεται προς έλεγχο σύμφωνα με 
τις παραγράφους 11,12 και 14 του παρόντος άρθρου. 

ΙΙ.ί.) Σε περίπτωση που σε κάποιο δικαιούχο δεν κα¬ 
ταβληθεί μέρος ή το σύνολο της δικαιούμενης απο¬ 
ζημίωσης ο ενδιαφερόμενος ενημερώνει σχετικά τη 
Διεύθυνση Οικονομικών Κ.Υ. του ΥΠ.ΕΣ. και καταθέτει 
αίτηση ελέγχου του φακέλου με συνημμένα τα κάτωθι 
δικαιολογητικά: 

α) Προκειμένου για τους αντιπροσώπους της δικα¬ 
στικής αρχής: 

αα) Το πρωτότυπο έγγραφο του διορισμού τους, 
αβ) Βεβαίωση της εφορευτικής επιτροπής για την 
εκτέλεση των καθηκόντων τους ή επικυρωμένο αντί¬ 
γραφο της απόδειξης παράδοσης του εκλογικού σάκου 
στο αρμόδιο Πρωτοδικείο. 

αγ) Τα αντίτυπα των αιτήσεων της παραγράφου 2α 
του παρόντος άρθρου και για τις δύο Κυριακές. 

β) Προκειμένου για τους αναπληρωτές των αντιπρο¬ 
σώπων δικαστικής αρχής: 

βα) Το πρωτότυπο έγγραφο του διορισμού τους και 
ββ) Βεβαίωση του οικείου εφόρου των δικαστικών 
αντιπροσώπων, στην οποία να αναφέρεται ο αριθμός 
των ημερών, κατά τις οποίες είχαν τεθεί στη διάθεση 
του εφόρου. 

βγ) Τα αντίτυπα των αιτήσεων της παραγράφου 2α 
και για τις δύο Κυριακές 

γ) Προκειμένου για τους εφόρους και τους αναπλη¬ 
ρωτές αυτών 

γα) Το πρωτότυπο έγγραφο του διορισμού τους, 
γβ) Τα αντίτυπα των αιτήσεων της παραγράφου 2α 
του παρόντος άρθρου και για τις δύο Κυριακές 
δ) Προκειμένου για γραμματείς εφορευτικών επιτρο¬ 
πών η βεβαίωση της εφορευτικής επιτροπής, ή του 
αντιπροσώπου της δικαστικής αρχής, με την οποία 
βεβαιώνεται η πρόσληψή τους και η εκτέλεση των κα¬ 
θηκόντων τους. 

ϋ) Σε περίπτωση που μετά από τον έλεγχο της πα¬ 
ραγράφου ΙΙ.ί) προκύψει υποχρέωση καταβολής ανα¬ 
δρομικών διαφορών ή επιπλέον ποσών από αυτά που 
καταβλήθηκαν αρχικά, η καταβολή πραγματοποιείται 
από το ΥΠ.ΕΣ. με Τακτικό Χρηματικό Ένταλμα. 

12.α.) Αρμόδια υπηρεσία για τη συγκέντρωση των 
απαιτούμενων δικαιολογητικών - όπου απαιτείται -και 
τη διενέργεια του ελέγχου της συνδρομής των δηλού¬ 
μενων με την αίτηση προϋποθέσεων ορίζεται το ΥΠ.ΕΣ./ 
Διεύθυνση Οικονομικών Υπηρεσιών Κ.Υ. 

β) Το ΥΠ.ΕΣ. είναι επίσης αρμόδιο να διενεργεί δειγ¬ 
ματοληπτικό έλεγχο της συνδρομής των δηλούμενων 
με την αίτηση στοιχείων. 

γ) Το ΥΠ.ΕΣ. δικαιούται να ζητήσει οποιοδήποτε δικαι- 
ολογητικό στοιχείο κρίνει σκόπιμο από τον δικαιούχο, 
καθώς και από οποιαδήποτε δημόσια ή δημοτική αρχή ή 
Ν.Π.Δ.Δ. ή Οργανισμό ή'Ιδρυμα, τα οποία υποχρεούνται 
σε άμεση παροχή των σχετικών στοιχείων. 

δ) Το ΥΠ.ΕΣ. μπορεί να ορίσει στον ενδιαφερόμενο 
προθεσμία ενός (1) μήνα για την υποβολή τυχόν αρ¬ 
χικών ή συμπληρωματικών δικαιολογητικών που θα 
του ζητηθούν. Σε περίπτωση που παρέλθει άπρακτη η 
προθεσμία, το ΥΠ.ΕΣ. επιλαμβάνεται της εξέτασης της 
υπόθεσης με βάση τα δικαιολογητικά που υπάρχουν 
στο φάκελο. 

13. Σε περίπτωση παραπομπής, κατά τα ανωτέρω, αί¬ 
τησης για έλεγχο κατόπιν υποβολής δικαιολογητικών, 
η καταβολή της αποζημίωσης δύναται να αναστέλλεται 
μέχρι την ολοκλήρωση του ελέγχου. 

14. Το ΥΠ.ΕΣ. μετά τον έλεγχο του φακέλου, καταρτίζει 
πόρισμα ελέγχου. Σε περίπτωση που κριθεί ότι η αίτηση 
πρέπει να γίνει αποδεκτή συμπληρώνεται το Παράρτημα 
III το οποίο και αποστέλλεται προς τη Γ.Γ.Π.Σ προκει- 
μένου να ολοκληρωθεί η καταβολή της αποζημίωσης 
σύμφωνα με τη διαδικασία των παραγράφων 4 και 5 
του παρόντος άρθρου. 

3. Στο άρθρο 11 πριν την παρ. 3 προστίθεται παρά¬ 
γραφος 2 ως εξής: 

2. Στους εφόρους, δικαστικούς αντιπρόσωπους κ.τ,λ. 
που έχουν διορισθεί εντός του νομού που υπηρετούν 
και δεν θα εκτελέσουν τα καθήκοντα τους λόγω ασθέ¬ 
νειας ή για οποιοδήποτε άλλο νόμιμο λόγο, θα τους 


καταβληθεί αναλογία της εκλογικής αποζημίωσης των 
άρθρων 2,3,4 και 5 της παρούσης, που θα αντιστοιχεί 
στις ημέρες εκτέλεσης των καθηκόντων τους, οι οποίες 
θα ορίζονται από τον έφορο της αντίστοιχης εκλογικής 
περιφέρειας με την συμπλήρωση και την υποβολή του 
παραρτήματος III και την αποστολή αυτού στην ΓΓΠΣ,ό¬ 
πως αναφέρεται και στην παράγραφο 2α του άρθρου 
8 της παρούσης. 

4. Η παρ. 3 του άρθρου 13 αντικαθίσταται ως εξής: 

3. Τα καταβαλλόμενα ποσά είναι ακατάσχετα, δεν 
υπόκεινται σε κανενός είδους παρακράτηση, φόρο, ει¬ 
σφορά ή κράτηση υπέρ τρίτων κ.λ.π, δεν υπόκεινται 
σε φορολογία εισοδήματος και δεν συμψηφίζονται με 
οφειλές των δικαιούχων προς το Ελληνικό Δημόσιο ή 
τα ασφαλιστικά ταμεία από οποιαδήποτε αιτία. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 15 Μάΐου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΙΩΑΝΝΗΣ ΜΙΧΕΛΑΚΗΣ 

ΕΝΤΥΠΟ ΕΙΔΙΚΩΝ ΠΕΡΙΠΤΩΣΕΩΝ ΕΚΛΟΓΙΚΗΣ ΑΠΟΖΗΜΙΩΣΗΣ 
που συμπληρώνεται από τον έφορο 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιοή ΡΥΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιι1ίρ://νννννν.β1.9Γ - β-πιβΜ: ννβόπΐ38ίβι·.βΙ@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 














































































